Vasilijus Stasovas
Vasilijus Stasovas (rus. Василий Петрович Стасов; 1769 m. rugpjūčio 4 d. Maskvoje, Rusijos imperija – 1848 m. rugsėjo 5 d. Sankt Peterburge, Rusijos imperija) – rusų architektas, akademikas. Gimė smulkaus bajorų kilmės tarnautojo šeimoje. Mokėsi Maskvos universitetinėje gimnazijoje. 14 metų tapo našlaičiu, dirbo braižytoju. 1801 buvo komandiruotas į Italiją. Tyrinėjo antikos architektūrą. 1808 grįžo į Rusiją, apsigyveno Peterburge. Daug dirbo Rusijos imperatorių rezidencijoje Carskoje Selo. Čia rekonstravo oranžerijas, Jekaterinos rūmus. 1832 m. rekonstravo Vilniaus gubernijos Gubernatoriaus rūmus (dab. Lietuvos Respublikos prezidentūra). Pastatas suprojektuotas remiantis klaidingais teritorijos išmatavimais ir įsirėžė į gatvę, todėl dalį Vilniaus universiteto patalpų teko nugriauti. 1837 rekonstravo Žiemos rūmus Peterburge sudegusius po gaisro. Projektuoti pastatai monumentalūs, ampyro stiliaus.